Hybrid Theory
Hybrid Theory - debiutinis grupės Linkin Park albumas, išleistas 2000 metų spalio mėnesį. Pirmąją savaitę albumas užėmė 16 vietą Billboard Top 200 geriausių albumų sąraše bei tapo auksiniu per penkias savaites. Albumas tapo geriausiai parduodamu 2001-ųjų metų albumu ir išstūmė iš viršūnės tokias pop žvaigždes kaip Nsync ir Britney Spears. Per tą laiką buvo parduota 19 mln. „Hybrid Theory“ kopijų pasaulyje, iš kurių 10 mln. parduota JAV. Tai jiems 2004 m. atnešė geidžiamą Diamond sertifikatą iš RIAA. Dažnai viso pasaulio gerbėjų vadinamas geriausiu Linkin Park'ų kada nors išleistu albumu „Hybrid Theory“ yra rinkinys šiurkščių ir aštrių dainų žodžių, kurie liejasi pritariant dunksinčioms gitaroms ir trankiems būgnams. Kareivis su drugelio sparnais ant albumo viršelio puikiai apibūdina albumą, kaip minkštų melodingų balsų ir sunkios, agresyvios muzkos derinį.